Nicklas Bendtner er ikke tilfreds med sin situation i Wolfsburg, hvor han ikke føler, han har fået tilstrækkeligt med spilletid.

Nicklas Bendtner spillede fuld tid for Wolfsburg i weekenden, men har ellers siddet meget på bænken i 2015. Angriberen erkender, at mængden af spilletid ikke er tilstrækkelig for ham.

- Jeg ville gerne have spillet meget mere, for jeg har trænet rigtig fornuftigt og gjort alt, hvad man har bedt mig om. Så om jeg er tilfreds med min situation? Nej, overhovedet ikke. At jeg har spillet en kamp og scoret et mål, er selvfølgelig glimrende, men det (den manglende spilletid, red.) skal der stadig ændres på.

- Han (træner Dieter Hecking, red.) ser mig spille hver dag, og han ved at jeg kan score mål og være med til at vende kampene, så der er ikke andet, end det jeg gør på banen, der kan påvirke hans mening, siger Bendtner til DR Sporten.

Bendtner har spillet tre kampe med fuld tid i denne sæson i Bundesligaen.